
Esselamu alejkum! Kako će postupiti musliman/poslodavac kada je prisiljen od strane državnih organa, tj. vlasti, da im plati tj. da kamatu? 


(Prilikom podnošenja pdv prijave, desila se greška, zaračunato je više ulaznog poreza. Greška je uzrokovana nehotično, i računovodstvo je ustanovilo prilikom usaglašavanja stanja. Sljedeća procedura je ispravka pdv prijave, i podnošenja iste Upravi za indirektno oporezivanje. Po Zakonu o pdv u BIH, država potražuje od mene novi iznos nastalog duga, i na taj iznos obračuna zateznu kamatu. U slučaju da ne platim, oni izvrše prinudnu naplatu, tako što Uprava za indirektno oporezivanje BIH, pošalje nalog za prinudnu naplatu, ili dođe inpekcija koja na licu mjesta izvrši naplatu, ili sa žiro računa sami isplate traženi iznos u kojem je i ***[kamata](https://pitajucene.com/search/kamat/questions/ "Pretraži pitanja o kamati")***. Takve greške su nehotične, da li mojim propustom ili propustom računovodstva. Inače, ne poslujem s kamatom, nemam kredita, ugovora takvog tipa, a Allah najbolje zna! )


* 
* 
* 
* 
* 
* 
* 

 
Kamata

Alejkumusselam.  

Ako musliman u spomenutim okolnostima ima mogućnost da izbjegne plaćanje kamate, bez obzira, uzrokovano njegovom greškom ili ne, obavezan je da ne plaća kamatu.  

Međutim, ako nema izbora, i prisiljen je da plati on nema grijeha u toj prisili, osim ako je rezultat njegovog nemara a bio je u mogućnosti na vrijeme platiti kako ne bi upao u kamatu. Znači, u slučaju nemarnosti ima grijeh, a u slučaju greške i prisile, nema grijeha.  

A Allah najbolje zna. 


Ve billahi tevfik.


